L 36/20 Jurnalul Oficial al Uniunii Europene 6.2.2014 DECIZIA COMISIEI din 5 februarie 2014 privind cerințele de siguranță care trebuie îndeplinite de standardele europene pentru produsele cu laser destinate consumatorilor în conformitate cu Directiva 2001/95/CE a Parlamentului European și a Consiliului privind siguranța generală a produselor (Text cu relevanță pentru SEE) (2014/59/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2001/95/CE a Parlamentului European şi a Consiliului din 3 decembrie 2001 privind siguranța generală a produselor (!), în special articolul 4 alineatul (1) litera (a), întrucât: (1) Produsele reglementate prin Directiva 2001/95/CE, care sunt conforme cu standardele naționale care transpun standarde europene elaborate în conformitate cu această directivă, beneficiază de o prezumție de siguranță în ceea ce priveşte riscurile acoperite de standarde. (2) Standardele europene trebuie elaborate pe baza cerințelor de siguranță, care au rolul de a garanta că produsele care sunt conforme cu aceste standarde îndeplinesc cerința generală de siguranță prevăzută la articolul 3 din Directiva 2001/95|CE. (3) Produsele cu laser, în special indicatoarele cu laser de mână, alimentate cu baterii, care prezintă riscul de a cauza daune vederii şi pielii, au devenit disponibile pe scară largă pentru consumatori. (4)  Standardul european aplicabil în prezent produselor cu laser (EN 60825-1:2007 „Siguranţa produselor cu laser — Partea 1: Clasificarea echipamentului şi prescripții”) prevede că riscul prezentat de produsele cu laser trebuie să fie evaluat și că produsele cu laser trebuie să fie însoţite de etichete de avertizare adecvate şi de instrucțiuni pentru utilizatori, care să conţină toate infor- mațiile pertinente legate de siguranță. Cu toate acestea, respectarea acestui standard nu garantează că un produs cu laser este sigur pentru a fi utilizat de către consumatori. (5)  În prezent, există un consens general cu privire la faptul că produsele cu laser care corespund claselor 1,1M, 2 şi 2M din clasificarea instituită de standardul menționat la considerentul 4 pot fi considerate ca fiind sigure atunci când sunt utilizate de către consumatori (cu condiția ca expunerea la radiațiile laser să nu se producă prin instrumente optice de vizionare în cazul produselor care corespund claselor 1M și 2M). Cele de mai sus nu se aplică însă și în cazul produselor cu laser din alte clase de laser. () JOL 11, 15.1.2002, p. 4. (6)  Standardele europene ar trebui să fie elaborate în aşa fel încât să nu fie un obstacol în calea inovației tehnice. Din acest motiv, orice standard pentru produsele cu laser destinate consumatorilor nu ar trebui să interzică complet niciun produs atâta timp cât aceste produse pot fi utilizate în condiții de siguranță, ținând seama de faptul că orice vătămare a ochilor sau leziuni nein- tenționate ale pielii, reversibile sau ireversibile, sunt incompatibile cu un nivel ridicat de protecţie a sănătății şi siguranței consumatorilor. (7)  Prin urmare, este necesar să se stabilească cerințele de siguranță pentru produsele cu laser destinate consumato- rilor, pentru a se putea depune o cerere la organismele de standardizare europene în vederea elaborării unui nou standard european sau a modificării actualului standard european. (8) Măsurile prevăzute în prezenta decizie sunt conforme cu avizul Comitetului privind siguranța generală a produ- selor. ADOPTĂ PREZENTA DECIZIE: Articolul 1 Definiții În sensul prezentei decizii: 1. „produs cu laser destinat consumatorilor” înseamnă orice produs sau ansamblu de componente care: (a) este destinat consumatorilor sau care ar putea fi utilizat de consumatori în condiții ce pot fi prevăzute în mod rezonabil, chiar dacă nu este destinat acestora; precum şi (b) constituie sau incorporează un laser sau un sistem cu laser şi, în timpul funcţionării, permite accesul la radiațiile laser; 2. „produs cu laser destinat consumatorilor care prezintă interes pentru copii” înseamnă un produs cu laser destinat consuma- torilor care: (a) seamănă, prin forma sau design-ul său, cu orice obiect general recunoscut ca prezentând interes pentru copii sau destinat utilizării de către aceştia; sau (b) are orice altă trăsătură sau caracteristică care nu este necesară pentru funcţionarea produsului, dar care este susceptibilă de a prezenta interes pentru copii;